|  |  |
| --- | --- |
|  | DJEČJI VRTIĆ *ŠIBENSKA MASLINA* *Ulica branitelja Domovinskog rata 2G, 22 000 Šibenik, tel: 022 332 324;*  *fax: 022 332 530; e-mail:* [djecji.vrtic@dv-simaslina.com](mailto:djecji.vrtic@dv-simaslina.com) |

KLASA: 601-01/19-01/66

URBROJ: 2182/01-4-3-1-19-06-1

Šibenik, 14.11.2019.

Na temelju članka 26. točka 2. i 3. Zakona o predškolskom odgoju i obrazovanju (NN 10/97, 107/07, 94/13. i 98/19.) i Odluke Upravnog vijeća DV Šibenska maslina raspisuje se:

**NATJEČAJ**

### za zasnivanje radnog odnosa za radno mjesto

### STRUČNI SURADNIK – PEDAGOG (M/Ž)

jedan izvršitelj na određeno vrijeme, zamjena radnice na rodiljnom dopustu,

i traje do povratka radnice s rodiljnog dopusta, puno radno vrijeme

**UVJETI :**

* prema odredbama Zakona o predškolskom odgoju i obrazovanju (NN 10/97, 107/07. i 94/13.), prema Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97.) i Pravilnika o unutarnjem ustrojstvu i načinu rada Dječjeg vrtića Šibenska maslina
* završen diplomski sveučilišni studij ili specijalistički studij za pedagoga:
* magistra/magistar pedagogije, VSS profesor pedagogije ili diplomirani pedagog
* uvjerenje o položenom stručnom ispitu za pedagoga – stručnog suradnika u predškolstvu ili bez položenog stručnog ispita

Probni rad u trajanju 60 dana.

Kandidati trebaju uz vlastoručno potpisanu prijavu, priložiti sljedeću dokumentaciju (navedeni dokazi prilažu se u izvorniku ili presliku koji ne treba biti ovjeren):

* životopis
* dokaz o stručnoj spremi (preslika diplome)
* uvjerenje o položenom stručnom ispitu za pedagoga – stručnog suradnika u predškolstvu – ako je isti položen
* dokaz o državljanstvu (domovnica)
* uvjerenje o nekažnjavanju sukladno čl.25 Zakona o predškolskom odgoju i obrazovanju (ne starije od 6 mjeseci)
* uvjerenje nadležnog suda da se protiv kandidata ne vodi kazneni postupak (čl.25.st. 2.)
* uvjerenje nadležnog suda da se protiv kandidata ne vodi prekršajni postupak (čl.25. st. 4.)
* potvrdu o podacima evidentiranim u matičnoj evidenciji Hrvatskog zavoda za mirovinsko osiguranje.

Kandidat koji ostvaruje pravo pri zapošljavanju prema posebnim propisima dužan je u prijavi na natječaj pozvati se na to pravo te ostvaruje prednost u odnosu na ostale kandidate, samo pod jednakim uvjetima.

U svrhu ostvarenja navedenog prava prednosti u zapošljavanju prema posebnom propisu, kandidat koji se poziva na to pravo dužan je uz prijavu na natječaj priložiti sve isprave kojima se to pravo dokazuje odnosno presliku dokaza o priznatom statusu iz koje je vidljivo spomenuto pravo:

* izvornik dokaza da je osoba nezaposlena (uvjerenje ili evidencijski list Hrvatskog zavoda za zapošljavanje)
* presliku dokaza iz kojeg je vidljivo na koji je način prestao radni odnos kod posljednjeg poslodavca (rješenje, odluka i sl.).

Pozivaju se osobe iz članka 102. stavak 1. – 3. Zakona o hrvatskim braniteljima iz Domovinskog rata članovima njihovih obitelji (NN 121/17.) da uz prijavu na natječaj dostave dokaze o ostvarivanju prava prednosti iz članka 103. stavak 1. Zakona o hrvatskim braniteljima iz Domovinskog rata i članovima njihovim obitelji (NN 121/7.). Poveznica na internetsku stranicu Ministarstva: <https://branitelji.gov.hr/zaposljavanje-843/843>, a dodatne informacije o dokazima koji su potrebni u svrhu ostvarivanja prednosti pri zapošljavanju potražiti na sljedećoj poveznici: [https://branitelji.gov.hr/UserDocsimages//NG/12%20Prosinac/Zapo%C5%AIljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf](https://branitelji.gov.hr/UserDocsimages//NG/12%20Prosinac/Zapo%C5%25AIljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf).

Isprave se prilažu u neovjerenom presliku, a prije izbora kandidata predočit će se izvornik.

Urednom prijavom smatra se prijava koja sadrži sve podatke i priloge navedene u javnom natječaju.

Osoba koja nije podnijela pravovremenu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj.

S kandidatima prijavljenim na javni natječaj čije su prijave uredne i koji ispunjavaju formalne uvjete obaviti će se razgovor.

Nakon izbora kandidata na navedeno radno mjesto, a prije sklapanja ugovora o radu, kandidat je dužan predočiti dokumente u izvorniku.

Ako kandidat ne predoči dokumente u izvorniku smatrat će se da je povukao prijavu na javni natječaj.

Rok za podnošenje prijava je 8 dana od dana objavljivanja natječaja na mrežnim stranicama Hrvatskog zavoda za zapošljavanje. Prijave za natječaj s obaveznom dokumentacijom dostavljaju se na adresu:

Dječji vrtić Šibenska maslina, Ulica branitelja Domovinskog rata 2 G, 22 000 Šibenik, sa naznakom “za natječaj”.

Nepotpune i nepravodobno dostavljene prijave neće se razmatrati.

Kandidati će o rezultatima natječaja biti obaviješteni u zakonskom roku.

Za kandidate prijavljene na javni natječaj koji ispunjavaju gore navedene uvjete obaviti će se razgovor. Kandidati koji ispunjavaju propisane uvjete iz natječaja, o terminu razgovora biti će obaviješteni telefonskim putem.

O rezultatima natječaja kandidati će biti obaviješteni u zakonskom roku.

Prijavom na natječaj kandidati su izričito suglasni da Dječji vrtić Šibenska maslina može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podataka i Zakona o provedbi Opće uredbe o zaštiti podataka (NN 42/18).

Napomena: Ovaj natječaj je objavljen na oglasnoj ploči i mrežnim stranicama Hrvatskog zavoda za zapošljavanje kao i oglasnoj ploči i na mrežnim stranicama DV Šibenska maslina, dana **14.11.2019.** godine.